สวัสดีค่ะ อยากทราบว่า ก่อนหน้านี้มีเพศสัมพันธ์กับแฟนโดยทานยาคุมแบบ 28 เม็ดต่อเนื่อง จากนั้นสามวันบืมทานยาแล้วปรากฏว่า มีเลือดออกมาเป็นสีดำ แต่ไม่เยอะ มีเลือดออก 2 วัน หลังจากนั้น ปวดหน่วงที่ท้องน้อย ปวดหลังและ ปัสสาวะบ่อย อยากทราบว่าเหิดจากสาเหตุใดได้บ้างค่ะ
สวัสดีค่ะ การที่มีเลือดสีดำออกทางช่องคลอด จะเป็นเลือดที่เก่าคงค้างในมดลูก ไม่ได้บ่งบอกถึงภาวะใดๆนะคะส่วนการมีเลือดออกกระปริดกระปรอยสามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่ เล่ามา แนะนำให้รับประทานยาคุมกำเนิดสม่ำเสมอและตรงเวลานะคะหากประจำเดือนรอบถัดไปไม่มา แนะนำให้ทดสอบการตั้งครรภ์ค่ะแต่หากยังมีเลือดออกผิดปกติต่อเนื่อง แนะนำไปพบแพทย์เพื่อตรวจดูอาการอีกทีนะคะ